SQ เด้งแรง 7% โบรกฯมองธุรกิจฟื้นตัวดี แนะซื้อเป้า 4 บ. อัพไซด์พุ่งปรี๊ด!
SQ เด้งแรง 7% โบรกฯมองธุรกิจฟื้นตัวดี แนะซื้อเป้า 4 บ. อัพไซด์พุ่งปรี๊ด! ล่าสุดอยู่ที่ 2.74 บาท บวก 0.18 บาท หรือ 7.03% มูลค่าซื้อขาย 42 ล้านบาท
SQ เด้งแรง 7% โบรกฯมองธุรกิจฟื้นตัวดี แนะซื้อเป้า 4 บ. อัพไซด์พุ่งปรี๊ด! ล่าสุดอยู่ที่ 2.74 บาท บวก 0.18 บาท หรือ 7.03% มูลค่าซื้อขาย 42 ล้านบาท
24 มิ.ย. 2562

ผู้สื่อข่าวรายงานว่า ราคาหุ้น บริษัท สหกลอิควิปเมนท์ จำกัด (มหาชน) หรือ SQ ล่าสุด ณ เวลา 15.40 น. อยู่ที่ 2.74 บาท บวก 0.18 บาท หรือ 7.03% สูงสุดที่ 2.74 บาท ต่ำสุดที่ 2.60 บาท ด้วยมูลค่าซื้อขาย 42 ล้านบาท

โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” SQ  ประเมินราคาเป้าหมายราคาเป้าหมาย 4 บาท/หุ้น คาดว่ากำไรสุทธิของ SQ ในไตรมาส 2/62 จะสูงกว่า 70 ล้านบาท ดีขึ้นเมื่อเทียบจากปีก่อน จากขาดทุนสุทธิ 58 ล้านบาท แต่คาดว่าจะลดลงเมื่อเทียบจากไตรมาสก่อน จากที่มีกำไรสุทธิ 92 ล้านบาท โดยผลประกอบการที่พลิกฟื้นเมื่อเทียบจากปีก่อน มาจากปริมาณการขุดดินที่เพิ่มขึ้นอย่างมีนัยสำคัญที่โครงการแม่เมาะ 8 หลังจากที่บริษัทเริ่มใช้เครื่องสายพานลำเลียงดินใหม่ในไตรมาส 3/61
ส่วนกำไรที่ลดลงเมื่อเทียบจากไตรมาสก่อนจะมาจากการตั้งสำรอง 7.9 ล้านบาทตามกฎหมายแรงงานใหม่ของไทยในไตรมาส 2/62 แต่หากไม่รวมรายการพิเศษ คาดว่ากำไรจากธุรกิจหลักในไตรมาส 2/62 จะทรงตัวเมื่อเทียบจากไตรมาสก่อน แม้ว่า utilization rate ของเครื่องสายพานลำเลียงดินใหม่ที่โครงการแม่เมาะ 8 จะเพิ่มเป็นกว่า 90% ในไตรมาส 2/62 จาก 85-90% ในไตรมาส 1/62 เนื่องจากปริมาณการขุดดินในโครงการแม่เมาะ 7 และหงสาลดลง เมื่อเทียบจากไตรมาสก่อน เพราะมีฝนตกในเดือนมิถุนายน แต่อย่างไรก็ตาม กำไรสุทธิของ SQ ในไตรมาส 2/62 ถูกคาดว่าจะลดลงอย่างมีนัยสำคัญเนื่องจากเป็นช่วงฤดูฝนในไตรมาสที่สามของทุกปี
ส่วน บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น SQ พร้อมปรับราคาเป้าหมายเพิ่มเป็น 3.20 บาท/หุ้น จากเดิม 2.90 บาท/หุ้น อิงค่า PER เดิมที่ 14 เท่า มองว่าบริษัทจะได้ประโยชน์จากการปรับราคาจ้างจาก EGAT ตลอดจนบริษัทสามารถเพิ่มประสิทธิภาพการทำงานให้กลับสู่ภาวะปกติได้  
ทั้งนี้ถึงแม้ว่าจะคาดกำไรสุทธิไตรมาส 2/62 ลดลงเมื่อเทียบจากไตรมาสก่อนเล็กน้อย เนื่องจากมีฝนตกในไตรมาส 2/62 และรายได้จากเหมืองหงสาลดลง เนื่องจากมีการปรับแนวสายพานในเหมืองหงสาใหม่ แต่อาจถูกชดเชยบางส่วนจากรายได้จากเหมืองแม่เมาะ 8 ที่เพิ่มขึ้น ตามอัตราการทำงาน (U-rate) ที่เพิ่มขึ้น รวมทั้งมีการบันทึกค่าใช้จ่ายผลประโยชน์พนักงานในไตรมาสนี้
อย่างไรก็ตามได้ปรับประมาณการรายได้ปี 2562 และ 2563 ขึ้นประมาณ 6% และ 8% ตามลำดับ ส่วนใหญ่มาจากการปรับอัตราการทำงาน (U-rate) ในเหมืองแม่เมาะ 8 ขึ้น และงานใหม่ที่ประมูลได้ช่วยเพิ่มความคล่องตัวในการทำงานในเหมืองหงสาตั้งแต่ปี 2563 เป็นต้นไป